Μαλάκια

Τα μαλάκια (Mollusca) αποτελούν μια τεράστια συνομοταξία ζώων, την πολυπληθέστερη μετά τα αρθρόποδα, με πάνω από 100.000 είδη. Ο επιστημονικός κλάδος της ζωολογίας που ασχολείται με την μελέτη των μαλακίων ονομάζεται μαλακιολογία ή μαλακιοζωολογία, ενώ μαλακιολόγος ονομάζεται ο επιστήμονας που εξασκεί το επάγγελμα.

Στη συνομοταξία αυτή περιλαμβάνονται τα δίθυρα (γνωστά και ως ελασματοβράγχια)Ygeiaonline, Ελασματοβράγχια, τα κεφαλόποδα, τα γαστερόποδα, τα αμφίνευρα και τα σκαφόποδα, τα οποία και αποτελούν τις επιμέρους πέντε ομοταξίες της συνομοταξίας αυτής.

Στα μαλάκια περιλαμβάνονται διάφορα είδη όπως τα σαλιγκάρια, οι αχιβάδες, τα καλαμάρια, τις σουπιές και τα χταπόδια, που από εξελικτικής άποψης είναι από τα πιο εξελιγμένα ανάμεσα στα ασπόνδυλα. Ζουν κατά πλειονότητα στο νερό, συνήθως στη θάλασσα, τους ωκεανούς αλλά και σε γλυκό νερό. Είναι μια ομάδα ζώων πολύ παλιά· πρωτοεμφανίστηκε την Εδιακαρανική περίοδο και εκπρόσωποί της ζουν μέχρι σήμερα.

Δείτε επίσης
Ωκεανογραφία
Μαλακιολογία

Παραπομπές